PÁLYÁZATI FELHÍVÁS
Kisvárda Város Önkormányzatának Képviselő-testülete az önkormányzati fenntartású múzeum intézményvezető munkakör betöltésének feltételeit a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020.(X.30.) EMMI rendelet alapján pályázatot hirdet

a Rétközi Múzeum intézményvezetői (igazgatói) állásának betöltésére.
A betöltendő munkakör megnevezése: 

Rétközi Múzeum igazgató
A munkakörbe tartozó lényeges feladatok: 
A múzeumigazgató a vonatkozó jogszabályokban, az intézmény Alapító Okiratában, Szervezeti és Működési Szabályzatában meghatározottak szerint felelős az intézmény alapfeladatainak ellátásának koordinálásáért, költségvetési gazdálkodásáért, a szakszerű és törvényes működtetéséért, a szakmai feladatellátásért. 

Az intézményvezető egyszemélyi felelős vezetője az intézménynek, a feladatellátáshoz biztosított önkormányzati vagyon használatának és megőrzésének.
Az intézményvezető feladata az intézmény alkalmazottai felett a munkáltatói jogok gyakorlása.

A munkaviszony időtartama: 
A munka törvénykönyve szerinti vezető állású munkavállaló, így foglalkoztatására a vezető állású munkavállalóra vonatkozó, a vezetői megbízás időtartamára szóló munkaszerződés megkötésével kerül sor. 
Új munkaviszony létesítése esetén 3 hónap próbaidő kerül kikötésre.

Vezetői munkakör:

A vezetői megbízás határozott időre 5 évre, 2027. január 16. napjától 2032. január 15. napjáig terjedő határozott időtartamra szól.

A munkavégzés helye:
Rétközi Múzeum (Zsinagóga) 4600 Kisvárda, Csillag u. 5.
Tájház 4600 Kisvárda, Krucsay Márton u. 8.

Új Múzeum 4600 Kisvárda, Krucsay Márton u. 5.

Tájház 4600 Kisvárda, Várday István u. 13.

Illetmény: 
A munkabér megállapítása a munka törvénykönyvéről szóló 2012. évi I. törvény alapján, a felek közötti megegyezés szerint történik.
A pályázat feltételei: 
a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020.(X.30.) EMMI rendelet 1. melléklet 4. pontjában meghatározott szakképzettségi, szakképesítési feltételeknek való megfelelés:
· mesterfokozatú végzettség és szakirányú szakképzettség, jogász vagy közgazdász szakképzettség

· KER szerinti B2 szintet elérő idegennyelv-ismeret

· végzettségének és szakképzettségének vagy az intézmény alaptevékenységének megfelelő jogviszonyban legalább hároméves szakmai gyakorlatot szerzett, valamint a megbízás időpontjában vezetői gyakorlattal rendelkezik
· magyar állampolgárság

· cselekvőképes,
· büntetlen előéletű és nem áll a tevékenység folytatását kizáró foglalkozástól eltiltás hatálya alatt, és
· megfelel a miniszter rendeletében előírt képesítési és egyéb feltételeknek.
· államháztartási és vezetési ismereteket nyújtó, legalább 120 órás képzés igazolt elvégzése, ennek hiányában szándéknyilatkozat, hogy a vezető állású munkavállalói munkakör betöltését követő két éven belül köteles a képzést elvégezni, és az azt igazoló okiratot be kell mutatni
A pályázat kötelezően benyújtandó dokumentumai: 
• részletes szakmai önéletrajz,
• az intézmény vezetésére, fejlesztésére vonatkozó részletes szakmai és vezetési program (helyzetelemzésre épülő fejlesztési elképzeléssel),
• iskolai végzettség igazolása (iskolai végzettséget, szakképzettséget, szakképesítést tanúsító okirat(ok) és egyéb végzettségek, bizonyítványok másolata),
• a feltételként előírt, szakmai és vezetői gyakorlatról szóló igazolás(ok) másolata,
• igazolás az EMMI rendelet 4. § (1) bekezdés szerinti államháztartási és vezetési ismereteket nyújtó, legalább 120 órás képzés elvégzéséről, vagy nyilatkozat arról, hogy a vezetői munkakör betöltését követő két éven belül a képzést elvégzi., vagy arról szóló igazolást bemutatja, vagy a mentesülésről -jogász vagy közgazdász szakképzettségről szóló igazolást bemutatta.
• 3 hónapnál nem régebbi hatósági erkölcsi bizonyítvány, amely tartalmazza azt is, hogy a pályázó foglalkozástól eltiltás hatálya alatt nem áll,
• hozzájárulás a személyes adatok pályázati eljárással összefüggésben szükséges kezeléséhez
• hozzájárulás ahhoz, hogy a pályázati anyagot a véleményezésre jogosultak megismerhetik
• nyilatkozat az Mt. 211. § szerinti összeférhetetlenség hiányáról,
• nyilatkozat arról, hogy a pályázó nem áll cselekvőképességet kizáró vagy korlátozó gondnokság alatt,
• nyilatkozat, hogy a vagyonnyilatkozat-tételi kötelezettséget a pályázó megbízása esetén teljesíti,
• nyilatkozat arról, hogy pályázatát nyilvános vagy zárt ülésen tárgyalják.

A pályázat benyújtásának határideje: 2026. november 16.
A pályázat benyújtásának módja: 
· személyesen Leleszi Tibor polgármester 4600 Kisvárda, Szent László u. 7-11.

· Postai úton, a pályázatnak a Kisvárda Város Önkormányzata címére történő megküldésével (4600 Kisvárda, Szent László u. 7-11.). Kérjük a borítékon feltüntetni a beosztás megnevezését: „Rétközi Múzeum igazgatói pályázat”
A pályázat elbírálásának határideje, módja, rendje:

Az érvényes pályázatot benyújtó pályázót a pályázati határidő lejártát követő harminc napon belül a munkáltatói jogkör gyakorlója által létrehozott, – a múzeum alapfeladatait érintően szakértelemmel rendelkező tagokból álló – 3 tagú bizottság hallgatja meg. 
A megbízásról a bizottsági véleményezést követően Kisvárda Város Önkormányzata Képviselő-testülete dönt, fenntartva a jogot arra, hogy a pályázati eljárást eredménytelenné nyilvánítsa.
A pályázat elbírálásának eredményéről valamennyi pályázó írásban értesítést kap.

További felvilágosítás kérhető Leleszi Tibor polgármestertől.
Elérhetősége: 45/500-751

E-mail: polgarmester@kisvarda.hu

A pályázati felhívás közzétételének helye:
- Kisvárda Város Önkormányzatának internetes portálja: www.kisvarda.hu
- Rétközi Múzeum internetes oldala: www.vardaimuzeum.hu

